Adatvédelmi tájékoztató a NAK pályaorientációs tevékenységéhez

Frissítve: 2020.02.10. napján

**1. Adatkezelő megnevezése**

Magyar Agrár-, Élelmiszergazdasági és Vidékfejlesztési Kamara (a továbbiakban: NAK)

Székhely: 1115 Budapest, Bartók Béla út 105-113.

Telefon: +36 80 900 365

E-mail cím: ugyfelszolgalat@nak.hu

A NAK adatvédelmi tisztviselője neve: Dr. Nagy Nóra

Adatvédelmi tisztviselő e-mail címe: adatvedelem@nak.hu

**2. A kezelt adatok köre, célja, jogalapja**

2.1. Személyes adat: az azonosított vagy azonosítható természetes személyre („Önre”) vonatkozó bármely információ. Azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

2.2. A NAK a szakképzésről szóló 2019. évi LXXX. törvény (Szkt.) 100. § (1) bekezdés i) pontja alapján közreműködik a pályaorientációs feladatok ellátásában. A pályaorientációs tevékenység támogatása Nemzeti Foglalkoztatási Alapból valósul meg.

A NAK a pályaválasztó fiatalok, a mezőgazdasági és élelmiszeripari szakmák népszerűsítésének támogatását kiemelt feladatnak tekinti. A pályaorientációs tevékenységek ellátása céljából pályaorientációs rendezvényeket szervez. A program keretein belül mezőgazdasági gazdálkodók, üzemek, iskolai tangazdaságok látogatására, bemutatására, valamint rendezvények látogatására kerül sor. Az érdeklődő tanulók számára a szakmai napok alkalmával lehetőség nyílik a munkafolyamatokba való tényleges bekapcsolódásra, megismerkedhetnek a szakmai tevékenységekkel, annak érdekében, hogy a szakmaválasztás tudatos döntés legyen, a későbbi lemorzsolódás elkerülése érdekében. A programok több mezőgazdasági szakképző iskola, valamint gazdálkodó közreműködésével kerülnek megrendezésre.

**A program során érdeklődő tanulók és kiállítók, versenyszervező iskolák képviselői és bemutatót tartók, a program keretén belül szervezett táborozásban résztvevők (tanulók és kísérők), valamint a program során a nyilvános rendezvénye(ke)n egyéb résztvevők személyes adatainak kezelése szükséges**. Figyelemmel arra, hogy a tanulók kiskorúak, a személyes adatainak alábbiak szerinti kezeléséhez szükséges hozzájáruló nyilatkozatot törvényes képviselőjük teheti meg. Az érintett tanuló személyes adatainak kezeléséhez adott hozzájáruló nyilatkozat önkéntes, és bármikor visszavonható az adatkezelő elérhetőségein.

A program keretén belül azon bemutatót tartók, kiállítók adatainak kezelésére vonatkozóan, akikkel a NAK szerződést kötött a Nemzeti Agárgazdasági Kamarával jogviszonyba vagy kapcsolatba kerülő jogi személyek képviselőit, munkavállalóit érintő adatkezelésekről szóló adatvédelmi tájékoztató és a közöttük létrejött szerződés rendelkezései az irányadók.

2.3. Tanulói adatok (16. életéven aluliak adatainak) kezelése:

|  |  |  |
| --- | --- | --- |
| **Adatai** | **Az adatkezelés célja** | **Az adatkezelés jogalapja** |
| **Családi név és utónév** | A megadott adatokat a NAK pályaorientációs céljainak megerősítése érdekében kezeli, ennek keretében az érdeklődést utánköveti, valamint méri a NAK pályaorientációs tevékenysége eredményességét.A NAK az érdeklődés utánkövetése tekintetében a megkapott adatokat annak érdekében használja fel, hogy amennyiben a pályaorientációs rendezvényen részt vett tanuló érdeklődést mutat a rendezvényen bemutatott szakképesítések iránt, és ennek megfelelően a továbbtanulása során olyan középfokú oktatási intézményt választ, mely a NAK pályaorientációs rendezvényeiben részt vesz, a beiskolázására vonatkozó adatok tekintetében az intézménytől a NAK visszacsatolást kaphat, a rendezvény sikerességéről, hasznosságáról való visszacsatolás érdekében.A pályaorientációs programok lebonyolítása, szervezése során a diákoknak balesetvédelmi oktatáson kell részt venni ,és az ezen résztvevőknek úti csomag kerül átadásra, a balesetvédelmi oktatás lefolytatásának és az úti csomag átadását a Nemzeti Szakképzési és Felnőttképzési Hivatal és egyéb a program megvalósulását ellenőrző szerv általi ellenőrzése érdekében, az erről készült jegyzőkönyvet (amelyben a név és az általános iskola megnevezése szerepel, valamint annak a ténye, hogy a balesetvédelmi oktatást és az úti csomagot megkapta) kell kezelnie a NAK-nak. | **A GDPR[[1]](#footnote-1) 6. cikk (1) bekezdés a) pontja és a (8) bekezdése alapján szülő, törvényes képviselő útján tett hozzájáruló nyilatkozat.**  |
| **Születési hely, idő** |
| **Anyja neve** |
| **Lakcíme** |
| **Annak az általános iskolának a neve, amellyel a kiskorú tanulói jogviszonya fennáll** |
| **Kiskorú törvényes képviselője neve** |
| **A középfokú oktatási intézmény neve, amelyet a résztvevő tanuló továbbtanulás céljából megjelöl a programban résztvevő intézmények közül** |
| **NAK pályaorientációs rendezvény helyszínén a résztvevőkről készült kép- és hangfelvétel** | A NAK pályaorientációs rendezvény helyszínén a részt vevőkről kép- és hangfelvétel, illetve film készítésére kerül sor annak céljából, hogy a NAK, vagy egyéb köz-, illetve szakoktatásban részt vevő közfeladatot ellátó szerv a NAK pályaorientációs rendezvényt a nyilvánosság számára bemutassa, ennek keretében közvetítse/közvetíttesse, illetve honlapján megjeleníthesse. |

2.4. A tanuló képviseletében az adatkezeléshez hozzájáruló nyilatkozatot aláíró szülő, törvényes képviselő adatai kezelése:

|  |  |  |
| --- | --- | --- |
| **Adatai** | **Az adatkezelés célja** | **Az adatkezelés jogalapja** |
| **Családi név és utónév** | A GDPR 6. cikk (8) bekezdése alapján a 16. életévét be nem töltött személy esetében a szülő/ törvényes képviseletre jogosult nyilatkozatának beszerzése.Lakcímadatokra azért van szükség, ha az adatkezeléssel kapcsolatban jogait kívánja gyakorolni (pl. az adatkezeléshez hozzájáruló nyilatkozatot vissza kívánja vonni) a NAK be tudja azonosítani kérelmét. | **A GDPR[[2]](#footnote-2) 6. cikk (1) bekezdés a) pontja szerinti hozzájáruló nyilatkozat.** |
| **Lakcím** |
| **Annak ténye, hogy a kiskorú törvényes képviseletére jogosult** |

2.4. A tanulókat kísérők, a tanulókat küldő iskola képviseletében eljáró személyek adatainak kezelése:

|  |  |  |
| --- | --- | --- |
| **Adatai** | **Az adatkezelés célja** | **Az adatkezelés jogalapja** |
| **Családi név és utónév** | A pályaorientációs programok lebonyolítása, szervezése során a diákokat kísérő személyeknek balesetvédelmi oktatáson kell részt venni, a résztvevőknek úti csomag kerül átadásra, a balesetvédelmi oktatás lefolytatásának és az úti csomag átadásának a Nemzeti Szakképzési és Felnőttképzési Hivatal és egyéb a program megvalósulását ellenőrző szerv általi ellenőrzése érdekében. | **A GDPR[[3]](#footnote-3) 6. cikk (1) bekezdés a) pontja alapján tett hozzájáruló nyilatkozat.** |
| **Lakcíme** |
| **Annak az általános iskolának a neve, amellyel a tanulót kíséri** |
| **NAK pályaorientációs rendezvény helyszínén a résztvevőkről készült kép- és hangfelvétel** | A NAK pályaorientációs rendezvény helyszínén a részt vevőkről kép- és hangfelvétel, illetve film készítésére kerül sor annak céljából, hogy a NAK, vagy egyéb köz-, illetve szakoktatásban részt vevő közfeladatot ellátó szerv a NAK pályaorientációs rendezvényt a nyilvánosság számára bemutassa, ennek keretében közvetítse/közvetíttesse, illetve honlapján megjeleníthesse. |

2.5.Rendezvényen egyéb résztvevő személyek adatainak kezelése:

|  |  |  |
| --- | --- | --- |
| **Adatai** | **Az adatkezelés célja** | **Az adatkezelés jogalapja** |
| **NAK pályaorientációs rendezvény helyszínén a résztvevőkről készült kép- és hangfelvétel** | A NAK pályaorientációs rendezvény helyszínén a résztvevőkről kép- és hangfelvétel, illetve film készítésére kerül sor annak céljából, hogy a NAK, vagy egyéb köz-, illetve szakoktatásban részt vevő közfeladatot ellátó szerv a NAK pályaorientációs rendezvényt a nyilvánosság számára bemutassa, ennek keretében közvetítse/közvetíttesse, illetve honlapján megjeleníthesse. | Tájékoztatjuk, hogy a Polgári törvénykönyvről szóló 2016. évi V. törvény 2:48. § (2) bekezdése alapján, amennyiben Ön nem szerepel, vagy állít ki a NAK pályaorientációs rendezvényen, Önről tömegfelvétel készülhet, amelyet a NAK felhasználhat és a nyilvánosság felé bemutathat, közvetíthet, vagy közvetíttethet, amely felvétel elkészítéséhez Ön **a GDPR 6. cikk (1) bekezdés a) pontja alapján akként járul hozzá, hogy megjelenik a nyilvános rendezvényen, belép a rendezvény helyszínére.**  |

**3. Az adatkezelés időtartama**

A megadott adatokat a NAK 10 évig őrzi meg belső szabályozóinak megfelelően.

**4. A személyes adatok forrása**

Az Ön, vagy törvényes képviselője (szülője) által rendelkezésre bocsátott adatokat kezeljük. A rendelkezésünkre bocsátott személyes adatairól kérésére tájékoztatjuk jelen szabályzatban foglaltaknak megfelelően.

**5. A személyes adatok címzettjei**

Személyes adatait munkatársaink a jogszabályi előírások szerint kezelik és tartják nyilván.

A megadott személyes adatokat a NAK nem adja tovább, kivéve a NAK pályaorientációs tevékenysége szervezéséhez igénybe vett támogatás felhasználását ellenőrző szervezetnek, az Innovációs és Technológiai Minisztériumnak (1011 Budapest, Fő utca 44-50.), Nemzeti Szakképzési és Felnőttképzési Hivatalnak (1089 Budapest, Kálvária tér 7.), egyéb kormányzati ellenőrzési szervnek, illetve ezen ellenőrzési feladat ellátására jogszabályban feljogosított szervnek, hogy azokat a támogatás felhasználásának ellenőrzéshez szükséges mértékben megismerhesse.

A nyilvános rendezvények helyszínéről a Programot a nyilvánosságnak közvetítjük/közvetíttetjük. A nyilvános közvetítés az alábbi csatornákon történhet: televíziós adás, internet (pl. a NAK hivatalos Facebook profilja, Youtube.com, egyéb weboldal).

**6. Jogai gyakorlásának határideje**

A NAK az Ön jogai gyakorlására irányuló kérelmét, annak beérkezésétől számított legfeljebb nyolc napon belül teljesíti. A kérelem beérkezésének napja a határidőbe nem számít bele.

Szükség esetén, figyelembe véve a kérelem bonyolultságát és a kérelmek számát, a NAK ezt a határidőt meghosszabbíthatja.

**7. Az Ön adatkezeléshez fűződő jogai**

**7.1. A hozzáféréshez való jog**

Ön jogosult arra, hogy az 1. pontban megadott elérhetőségeken keresztül a NAK-tól tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy

A NAK

- milyen személyes adatait; milyen jogalapon; milyen adatkezelési cél miatt; mennyi ideig kezeli;

- kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait;

- milyen forrásból származnak a személyes adatai.

A NAK az adatkezelés tárgyát képező személyes adatai másolatát az Ön kérésére kiadja, azonban azért adminisztratív költségeken alapuló, ésszerű mértékű díjat számíthat fel.

Az adatbiztonsági követelmények teljesülése és az Ön jogainak védelme érdekében a NAK köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Ön személyének azonosításához kötött.

**7.2. A helyesbítéshez való jog**

Ön a NAK 1. pontban megadott elérhetőségein keresztül kérheti, hogy módosítsuk valamely személyes adatát. Amennyiben Ön hitelt érdemlően igazolni tudja a helyesbített adat pontosságát, a kérését legfeljebb egy hónapon belül teljesítjük, és erről az Önt az Ön által megadott elérhetőségen értesítjük.

**7.3. A zároláshoz (adatkezelés korlátozásához) való jog**

Ön az 1. pontban megadott elérhetőségeken keresztül kérheti, hogy a személyes adatai kezelését a NAK korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

- vitatja a személyes adatai pontosságát (ebben az esetben a NAK arra az időtartamra korlátozza az adatkezelést, amíg ellenőrzi a személyes adatok pontosságát);

- az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;

- az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

- Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben).

**7.4. A tiltakozáshoz való jog**

Ön a NAK 1. pontban megadott elérhetőségein keresztül tiltakozhat az adatkezelés ellen, ha álláspontja szerint a NAK a személyes adatát az adott eljárásra vonatkozó adatkezelési tájékoztatóban megjelölt céllal összefüggésben nem megfelelően kezelné. Ebben az esetben a NAK-nak kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**7.5. A törléshez való jog**

Ön bármikor jogosult a személyes adatai kezeléséhez adott hozzájárulásának visszavonására, ez alól kivételt jelent amennyiben személyes adatára a NAK-ra vonatkozó jogi kötelezettség teljesítéséhez, illetve a NAK jogi igénye érvényesítéséhez, védelméhez van szükség. A hozzájárulás visszavonása a korábbi adatkezelés jogszerűségét nem érinti.

**7.6. Az adathordozhatósághoz való jog**

A 2. pont szerinti célból történő adatkezelésekkel kapcsolatban – figyelemmel annak jogalapjára – Ön az 1. pontban megadott elérhetőségeken keresztül jogosult arra, hogy az Önre vonatkozó, Ön által a NAK rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa.

**7.7. Jogorvoslathoz való jog**

Ha Ön úgy ítéli meg, hogy a NAK a személyes adatainak kezelése során megsértette a hatályos adatvédelmi követelményeket, akkor

- panaszt nyújthat be a Nemzeti Adatvédelmi és Információszabadság Hatósághoz (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.: 5. E-mail: ugyfelszolgalat@naih.hu, honlap: www.naih.hu), vagy

- lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a NAK székhelye szerint illetékes törvényszéknél (Fővárosi Törvényszék) nyújtja-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon. A Társaság székhelye szerint a perre a Fővárosi Törvényszék rendelkezik illetékességgel.

- panaszával a NAK adatvédelmi tisztviselőjéhez is fordulhat a 1. pontban jelölt elérhetőség útján.

**8. A NAK adatvédelmi és adatkezelési szabályzata**

Személyes adatainak kezelésével kapcsolatban további jogait, jogorvoslati lehetőségeit a http://www.nak.hu/adatvedelem címen közzétett, NAK-SZ-14 számú adatvédelmi és adatkezelési szabályzat tartalmazza. Kérjük, hogy az adatkezeléshez adott hozzájárulását kizárólag a szabályzat rendelkezéseinek ismeretében adja meg.

1. Az Európai Parlament és a Tanács (EU) 2016/679 rendelete (2016. április 27) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet). [↑](#footnote-ref-1)
2. Az Európai Parlament és a Tanács (EU) 2016/679 rendelete (2016. április 27) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet). [↑](#footnote-ref-2)
3. Az Európai Parlament és a Tanács (EU) 2016/679 rendelete (2016. április 27) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet). [↑](#footnote-ref-3)